b"\n_START_ARTICLE_\nEsgl\xc3\xa9sia del Sagrat Cor (les Peces)\n_START_SECTION_\nDescripci\xc3\xb3\n_START_PARAGRAPH_\nLa fa\xc3\xa7ana \xc3\xa9s composta per un cos quadrangular i per una torre adossada a la dreta. El campanar, de poca al\xc3\xa7ada, \xc3\xa9s una torre vuitavada feta de paredat, amb quatre finestres d'arc de mig punt on es troben dues campanes. La fa\xc3\xa7ana, arrebossada i pintada, presenta una portalada d'arc escarser, una rosassa, un rellotge i \xc3\xa9s rematada per unes motllures. L'interior presenta una nau central amb capelles laterals d'arc de mig punt. La coberta \xc3\xa9s de volta de can\xc3\xb3. L'absis \xc3\xa9s decorat amb una gran conquilla. Als peus de l'esgl\xc3\xa9sia es troba el cor, sostingut per un arc carpanell, i el cancell.\n_START_SECTION_\nHist\xc3\xb2ria\n_START_PARAGRAPH_\nL'esgl\xc3\xa9sia fou construcci\xc3\xb3 en 1880, segons la inscripci\xc3\xb3 que hi ha damunt la porta d'entrada. En un principi, fou una capella de la parr\xc3\xb2quia d'Albinyana, a principis de segle, de tend\xc3\xa8ncia parroquial, i avui dia gaudeix d'independ\xc3\xa8ncia administrativa. Recentment s'ha commemorat el seu centenari sota la presid\xc3\xa8ncia del bisbe."